S-415/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu/héraðssaksóknara, dagsettri 31. maí 2016, á hendur :

„G-kk-þgf K-kk-þgf G-kk-þgf, kt. 000000-0000,

[...]

fyrir eftirtalin brot:

I.

Þjófnaðir:

1. Þriðjudaginn 14. apríl 2015 í verslun Vínbúðarinnar við Krossmóa 4 í Reykjanesbæ, stolið áfengi að verðmæti kr. 2.998.

(M. 008-2015-5475)

2. Laugardaginn 10. október 2015 í verslun Elko í Skógarlind 2 í Kópavogi, stolið nutribullet blandara að verðmæti kr. 16.995.

(M. 007-2015-69256)

3. Miðvikudaginn 14. október 2015 í verslun Elko í Skeifunni 7 í Reykjavík, stolið tveimur tölvuleikjum samtals að verðmæti kr. 20.990.

(M. 007-2015-66918)

4. Mánudaginn 4. janúar 2016 í verslun Hagkaupa við Litlatún 3 í Garðabæ, stolið tölvuleik að verðmæti kr. 9.999.

(M. 007-2016-556)

5. Þriðjudaginn 23. febrúar 2016 í verslun Hagkaupa í Smáralind í Kópavogi, stolið snyrtivöru að verðmæti kr. 13.999.

(M. 007-2016-10274)

6. Þriðjudaginn 23. febrúar 2016 í verslun Elko í Skógarlind 2 í Kópavogi, stolið hátalara að verðmæti kr. 54.995.

(M. 007-2016-11670)

7. Miðvikudaginn 24. febrúar 2016 í verslun Elko í Skeifunni 7 í Reykjavík, stolið tölvuleik að verðmæti kr. 12.995.

(M. 007-2016-11668)

Teljast brot þessi varða við 1. mgr. 244. gr. almennra hegningarlaga nr. 19/1940.

II.

Gripdeildir:

1. Föstudaginn 16. október 2015 í verslun Elko á Granda við Fiskislóð 15-21 í Reykjavík, tekið Playstation 4 leikjatölvu að verðmæti kr. 79.995 ófrjálsri hendi og hlaupið með hana út úr versluninni án þess að greiða fyrir.

(M. 007-2015-67995)

2. Sunnudaginn 18. október 2015 í verslun Elko Skógarlind 2 í Kópavogi, tekið skeggsnyrti, minnislykil, móttakara og hátalara, allt samtals að verðmæti kr. 103.581 ófrjálsri hendi og gengið með vörurnar út úr versluninni án þess að greiða fyrir.

(M. 007-2015-61687)

Teljast brot þessi varða við 245. gr. almennra hegningarlaga nr. 19/1940.

III.

Nytjastuld og þjófnað með því að hafa laugardaginn 20. febrúar 2016, í félagi við [...], heimildarlaust tekið bifreiðina RE-S57 þar sem hún stóð á bifreiðaplani við Olís í Hamraborg í Kópavogi og jafnframt stolið ísskáp sem var í bifreiðinni og flutt hann inn í húsnæði við Kársnesbraut 7 í Kópavogi.

(M. 007-2016-9791)

Teljast brot þessi varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

IV.

Vopnalagabrot með því að hafa aðfaranótt laugardagsins 16. apríl 2016 í bifreiðinni SJ-917 á bifreiðastæði við Sogaveg 176 í Reykjavík haft í vörslum sínum hníf með 12,5 sm löngu hnífsblaði sem lögregla fann við leit á ákærða.

(M. 007-2016-21173)

Telst brot þetta varða við a lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er jafnframt gerð krafa um að framangreint vopn sem hald var lagt á, verði gerð upptæk samkvæmt 1. mgr. 37. gr. laga nr. 16/1998.

Einkaréttarkröfur:

Vegna I.5. kafla ákæru, gerir F-kk-nf Á-kk-nf, kt. 000000-0000, f.h. Haga hf., kt. 000000-0000, kröfu um að ákærði greiði kr. 13.999 auk vaxta skv. 1. mgr. 8. gr. laga um vexti og verðtryggingu nr. 38/2001 frá 23. febrúar 2016 og þar til mánuður er liðinn frá birtingu kröfunnar, en síðan dráttarvaxta sbr. 9. gr., sbr. 1. mgr. 6. gr. sömu laga, frá þeim degi til greiðsludags.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans eru rétt færð til refsiákvæða.

Ákærði hefur samkvæmt sakavottorði áður hlotið refsingu fyrir brot gegn lögum um ávana- og fíkniefni, fyrir akstur undir áhrifum ávana- og fíkniefna, akstur án þess að hafa ökuskírteini meðferðis og vopnalagabrot. Hann hefur tvívegis áður hlotið refsingu fyrir þjófnað, annars vegar á árinu 2012 en þá gekkst hann undir sátt og hins vegar á árinu 2013 en þá var hann dæmdur til greiðslu sektar. Ákærði hefur nú verið fundinn sekur um þjófnað og gripdeild í samtals 10 aðgreind skipti á tímabilinu 14. apríl 2015 til 20. febrúar 2016. Verður því við ákvörðun refsingar litið til 2. mgr. 244. gr. almennra hegningarlaga. Þýfið komst að einhverju leyti til skila en annað kvaðst ákærði hafa selt fyrir fíkniefni. Þá var samanlagt verðmæti þeirra hluta sem ákærði stal úr verslununum þó nokkuð.

Með vísan til 1. mgr. 37. gr. laga nr. 16/1998 er hnífur sá sem krafist er upptöku á í ákærulið IV. gerður upptækur.

Engan sakarkostnað leiddi af máli þessu.

Með hliðsjón af sakarefni málsins þykir hæfileg refsing ákærða vera 4 mánaða fangelsi. Verður refsingin skilorðsbundin með þeim hætti er í dómsorði greinir.

Af hálfu Haga hf. er gerð skaðabótakrafa í tengslum við 5. tl. I. kafla ákæru að fjárhæð 13.999 kr. Krafa þessi er studd gögnum. Verður á hana fallist eins og í dómsorði greinir.

D ó m s o r ð :

Ákærði, G-kk-nf K-kk-nf G-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á hníf með 12,5 sm löngu hnífsblaði.

Ákærði greiði Högum hf. 13.999 kr. auk vaxta skv. 1. mgr. 8. gr. laga um vexti og verðtryggingu nr. 38/2001 frá 23. febrúar 2016 til 29. september 2016 en síðan dráttarvaxta sbr. 9. gr., sbr. 1. mgr. 6. gr. sömu laga, frá þeim degi til greiðsludags.

S-kvk-nf H-kvk-nf